Astrologi Cina

Astrologi Cina ialah penilikan nasib masa akan datang berasaskan kalendar Cina yang berteraskan astronomi, dan falsafah Cina kuno. Terutama sekali, astrologi Cina berdasarkan kitaran enam puluh tahun yang dicatat sejak selewat-lewatnya sewaktu dinasti Shang. Kitaran asas ini telah dibina daripada dua kitaran: 10 Batang Samawi (lima unsur dalam bentuk yin dan yang masing-masing) dan 12 Dahan Duniawi, atau kitaran 12 tahun haiwan dalam zodiak Cina. Zodiak haiwan cina juga membentuk kitaran bulanan dan waktu seharian.

Zodiak Cina merupakan kitaran kalendar sejati; tiada buruj yang setara seperti dalam zodiak barat. Pada zaman silam apabila terdapat ahli astrologi yang memerhati langit untuk petanda dari syurga yang meramal masa hadapan negeri, tetapi penilikan ini agak berbeza daripada kaedah masa kini.
Latar belakang

Astrologi Cina dikembangkan pada zaman dinasti Zhou (1046–256 SM) dan berkembang mekar sewaktu dinasti Han (abad ke-2 SM hingga abad ke-2 M). Pada zmaan Han, unsur-unsur budaya Cina tradisional yang sekian lama, yakni falsafah Yin-Yang, teori lima unsur, Angkasa dan Bumi, dan keakhlakan ajaran Konfusius, disatukan untuk merasmikan rukun-rukun falsafah perubatan, penilikan, ilmu nujum dan alkimia Cina.Xiaochun Sun, Jacob Kistemaker, The Chinese sky during the Han: constellating stars and society, pp.3-4. BRILL, 1997. ISBN 9789004107373
Terdapat lima planet klasik yang dikaitkan dengan Wu Xing:

 Zuhrah—Logam (Harimau Putih)
 Musytari—Kayu (Naga Biru)
 Utarid—Air (Kura-Kura Hitam)
 Marikh—Api (Burung Merah)
 Zuhal—Tanah (Naga Kuning)

Menurut ilmu nujum Cina, takdir hayat seseorang boleh ditentukan oleh kedudukan planet-planet ini ketika masa kelahirannya di samping kedudukan Matahari, Bulan dan komet-komet serta waktu kelahiran dan bintang zodiaknya. Sistem kitaran dua belas tahun bintang haiwan terbentuk daripada pencerapan pengorbitan Musytari (atau Bintang Umur; ). Dengan mengikuti pengorbitan Musytari di keliling Matahari, para ahli astrologi Cina membahagikan cakera samawi kepada 12 pecahan dan membundarkannya kepada 12 tahun (daripada 11.86). Musytari dikaitkan dengan buruj Sheti (- Boötes).

Terdapat satu sistem untuk menghitung nasib dan takdir seseorang berdasarkan jam, hari dan musim kelahirannya, iaitu Zi Wei Dou Shu () yang masih digunakan dalam penilikan Cina masa kini, dengan berpandukan 28 buruj Cina atau Xiu () yang agak berbeza dengan sistem 88 buruj amalan Barat. Contohnya, buruj Beruang Besar (Ursa Major) dikenali sebaga Dou (); jalur Orion dikenali sebagai Shen (), ataupun tiga dewa sekawan "Tuah, Kemakmuran, dan Kepanjangan Umur". Tujuh buruj utara dikenali sebagai Xuan Wu (), iaitu semangat angkasa utara atau semangat air dalam kepercayaan Taoisme.

Selain penilikan jasad-jasad samawi, bintang-bintang di angkasa juga menjadi asas kepada pelbagai cerita dongeng. Misalnya, Segi Tiga Musim Panas merupakan tiga sekawan yang terdiri daripada Si Gembala Lembu (Altair), Si Pari-Pari Penenun (Vega), dan pari-pari "tai bai" (Deneb). Pasangan kekasih terlarang ini terpisah oleh sebatang sungai yang berkilauan (iaitu Bima Sakti). Pada tujuh hari bulan tujuh setiap tahun dalam takwim Cina, terbentuknya sebatang jambatan oleh burung-burung di seberang Bima Sakti. Si Gembala Lembu membawa dua anaknya (dua bintang di setiap sebelah Altair) menyeberangi Bima Sakti dengan jambatan itu untuk bersatu semula dengan ibu mereka Si Pari-Pari Penenun. Pari-pari "tai bai" pula bertindak sebagai caperon kepada dua kekasih daim ini.

Kalendar lunisolar
Kitaran 60 tahun ini terdiri daripada dua kitaran berasingan yang saling berinteraksi. Kitaran yang pertama ialah kitaran 10 Batang Samawi, iaitu Lima Unsur (dalam urutan: Kayu, Api, Tanah, Logam, dan Air) dalam bentuk Yin dan Yang.

Yang kedua ialah kitaran 12 bintang haiwan zodiak ( shēngxiāo) atau Dahan Duniawi, iaitu (mengikut urutan): tikus, lembu, harimau, arnab, naga, ular, kuda, kambing, monyet, ayam, anjing, dan babi.

Gabungan 5 unsur × 12 haiwan menghasilkan kitaran 60 tahun ini yang semestinya bermula dengan Tikus Kayu dan berakhir dengan Babi Air. Oleh sebab kitaran 12 haiwan zodiak ini boleh dibahagi menjadi dua, setiap satu bintang zodiak ini bolehlah hanya tergolong dalam kelompok yin atau yang: naga sentiasa yang, ular sentiasa yin, dsb. Kitaran sekarang bermula pada tahun 1984 (seperti ditunjukkan dalam "Jadual kalendar 60 tahun" di bawah). 

Apabila mencuba menghitung tahun yang berkaitan, satu pedoman yang mudah diikuti ialah bahawa tahun yang berakhir dengan angka genap adalah yang, manakala yang angka ganjil adalah yin:

 Angka akhirtahun  UnsurYin/yang  BatangSamawi 0  Logam Yang   gēng 1  Logam Yin   xīn  2  Air Yang   rén 3  Air Yin   guǐ 4  Kayu Yang   jiǎ 5  Kayu Yin   yǐ 6  Api Yang   bǐng 7  Api Yin   dīng 8  Tanah Yang   wù 9  Tanah Yin   jǐ

Namun begitu, oleh sebab zodiak Cina (tradisional) mengikuti kalendar Cina (lunisolar), maka tarikh peralihan ialah Tahun Baru Cina, bukannya 1 Januari seperti dalam kalendar Gregory. Maka itu, seseorang yang lahir sebelum Tahun Baru Cina pada tahun tertentu tergolong di bawah bintang zodiak tahun sebelumnya. Contohnya, bagi seseorang yang lahir pada Januari 1970, unsurnya adalah Tanah Yin, bukan Logam Yang. Begitu juga, meskipun tahun 1990 ialah Tahun Kuda, sesiapa yang lahir antara 1 dan 26 Januari 1990 sebenarnya lahir pada Tahun Ular (bintang tahun sebelumnya), kerana Tahun Kuda 1990 hanya bermula pada 27 Januari 1990.   

Permulaan zodiak baru turut disambut pada Tahun Baru Cina di samping adat-adat lain.

Jadual kalendar 60 tahun

Jadual berikut memaparkan kitaran 60 tahun yang dipadankan dengan kalendar Barat untuk tahun-tahun 1924 - 2043. 

Peringatan: aksara-aksara Cina bagi unsur-unsur dan bintang-bintang haiwan dalam jadual ini merupakan aksara khusus untuk astrologi, bukannya aksara-aksara yang biasa digunakan dalam penulisan am.

#Tahun1924 - 1983UnsurTianganDizhiHaiwanTahun1984 - 20431Feb 05 1924 - Jan 23 1925 Kayu Yang 甲子 TikusFeb 02 1984 - Feb 19 19852Jan 24 1925 - Feb 11 1926 Kayu Yin 乙丑 LembuFeb 20 1985 - Feb 08 19863Feb 12 1926 - Feb 01 1927 Api Yang 丙寅 HarimauFeb 09 1986 - Jan 28 19874Feb 02 1927 - Jan 21 1928 Api Yin 丁卯 ArnabJan 29 1987 - Feb 16 19885Jan 22 1928 - Feb 08 1929 Tanah Yang 戊辰 NagaFeb 17 1988 - Feb 05 19896Feb 09 1929 - Jan 28 1930 Tanah Yin 己巳 UlarFeb 06 1989 - Jan 26 19907Jan 29 1930 - Feb 16 1931 Logam Yang 庚午 KudaJan 27 1990 - Feb 14 19918Feb 17 1931 - Feb 05 1932 Logam Yin 辛未 KambingFeb 15 1991 - Feb 03 19929Feb 06 1932 - Jan 24 1933 Air Yang 壬申 MonyetFeb 04 1992 - Jan 22 199310Jan 25 1933 - Feb 13 1934 Air Yin 癸酉 AyamJan 23 1993 - Feb 09 199411Feb 14 1934 - Feb 02 1935 Kayu Yang 甲戌 AnjingFeb 10 1994 - Jan 30 199512Feb 03 1935 - Jan 23 1936 Kayu Yin 乙亥 KhinzirJan 31 1995 - Feb 18 199613Jan 24 1936 - Feb 10 1937 Api Yang 丙子 TikusFeb 19 1996 - Feb 06 199714Feb 11 1937 - Jan 30 1938 Api Yin 丁丑 LembuFeb 07 1997 - Jan 27 199815Jan 31 1938 - Feb 18 1939 Tanah Yang 戊寅 HarimauJan 28 1998 - Feb 15 199916Feb 19 1939 - Feb 07 1940 Tanah Yin 己卯 ArnabFeb 16 1999 - Feb 04 200017Feb 08 1940 - Jan 26 1941 Logam Yang 庚辰 NagaFeb 05 2000 - Jan 23 200118Jan 27 1941 - Feb 14 1942 Logam Yin 辛巳 UlarJan 24 2001 - Feb 11 200219Feb 15 1942 - Feb 03 1943 Air Yang 壬午 KudaFeb 12 2002 - Jan 31 200320Feb 04 1943 - Jan 24 1944 Air Yin 癸未 KambingFeb 01 2003 - Jan 21 200421Jan 25 1944 - Feb 11 1945 Kayu Yang 甲申 MonyetJan 22 2004 - Feb 08 200522Feb 12 1945 - Feb 01 1946 Kayu Yin 乙酉 AyamFeb 09 2005 - Jan 28 200623Feb 02 1946 - Jan 21 1947 Api Yang 丙戌 AnjingJan 29 2006 - Feb 17 200724Jan 22 1947 - Feb 09 1948 Api Yin 丁亥 KhinzirFeb 18 2007 - Feb 06 200825Feb 10 1948 - Jan 28 1949 Tanah Yang 戊子 TikusFeb 07 2008 - Jan 25 200926Jan 29 1949 - Feb 15 1950 Tanah Yin 己丑 LembuJan 26 2009 - Feb 13 201027Feb 16 1950 - Feb 05 1951 Logam Yang 庚寅 HarimauFeb 14 2010 - Feb 02 201128Feb 06 1951 - Jan 25 1952 Logam Yin 辛卯 ArnabFeb 03 2011 - Jan 22 201229Jan 26 1952 - Feb 13 1953 Air Yang 壬辰 NagaJan 23 2012 - Feb 09 201330Feb 14 1953 - Feb 02 1954 Air Yin 癸巳 UlarFeb 10 2013 - Jan 30 201431Feb 03 1954 - Jan 23 1955 Kayu Yang 甲午 KudaJan 31 2014 - Feb 18 201532Jan 24 1955 - Feb 10 1956 Kayu Yin 乙未 KambingFeb 19 2015 - Feb 07 201633Feb 11 1956 - Jan 29 1957 Api Yang 丙申 MonyetFeb 08 2016 - Jan 27 201734Jan 30 1957 - Feb 17 1958 Api Yin 丁酉 AyamJan 28 2017 - Feb 18 201835Feb 18 1958 - Feb 06 1959 Tanah Yang 戊戌 AnjingFeb 19 2018 - Feb 04 201936Feb 07 1959 - Jan 27 1960 Tanah Yin 己亥 KhinzirFeb 05 2019 - Jan 24 202037Jan 28 1960 - Feb 14 1961 Logam Yang 庚子 TikusJan 25 2020 - Feb. 11 202138Feb 15 1961 - Feb 04 1962 Logam Yin 辛丑 Lembu Feb 12 2021 - Jan 31 202239Feb 05 1962 - Jan 24 1963 Air Yang 壬寅 Harimau Feb 01 2022 - Jan 21 202340Jan 25 1963 - Feb 12 1964 Air Yin 癸卯 Arnab Jan 22 2023 - Feb 09 202441Feb 13 1964 - Jan 31 1965 Kayu Yang 甲辰 Naga Feb 10 2024 - Jan 28 202542Feb 01 1965 - Jan 20 1966 Kayu Yin 乙巳 Ular Jan 29 2025 - Feb 16 202643Jan 21 1966 - Feb 08 1967 Api Yang 丙午 Kuda Feb 17 2026 - Feb 05 202744Feb 09 1967 - Jan 29 1968 Api Yin 丁未 Kambing Feb 06 2027 - Jan 25 202845Jan 30 1968 - Feb 15 1969 Tanah Yang 戊申 Monyet Jan 26 2028 - Feb 12 202946Feb 16 1969 - Feb 05 1970 Tanah Yin 己酉 Ayam Feb 13 2029 - Feb 02 203047Feb 06 1970 - Jan 25 1971 Logam Yang 庚戌 Anjing Feb 03 2030 - Jan 22 203148Jan 26 1971 - Feb 14 1972 Logam Yin 辛亥 Khinzir Jan 23 2031 - Feb 10 203249Feb 15 1972 - Feb 02 1973 Air Yang 壬子 Tikus Feb 11 2032 - Jan 30 203350Feb 03 1973 - Jan 23 1974 Air Yin 癸丑 Lembu Jan 31 2033 - Feb 18 203451Jan 24 1974 - Feb 10 1975 Kayu Yang 甲寅 Harimau Feb 19 2034 - Feb 07 203552Feb 11 1975 - Jan 30 1976 Kayu Yin 乙卯 Arnab Feb 08 2035 - Jan 27 203653Jan 31 1976 - Feb 17 1977 Api Yang 丙辰 Naga Jan 28 2036 - Feb 14 203754Feb 18 1977 - Feb 06 1978 Api Yin 丁巳 Ular Feb 15 2037 - Feb 03 203855Feb 07 1978 - Jan 27 1979 Tanah Yang 戊午 Kuda Feb 04 2038 - Jan 23 203956Jan 28 1979 - Feb 15 1980 Tanah Yin 己未 Kambing Jan 24 2039 - Feb 11 204057Feb 16 1980 - Feb 04 1981 Logam Yang 庚申 Monyet Feb 12 2040 - Jan 31 204158Feb 05 1981 - Jan 24 1982 Logam Yin 辛酉 Ayam Feb 01 2041 - Jan 21 2042 59Jan 25 1982 - Feb 12 1983 Air Yang 壬戌 Anjing Jan 22 2042 - Feb 09 204360Feb 13 1983 - Feb 01 1984 Air Yin 癸亥 Khinzir Feb 10 2043 - Jan 29 2044

Lima unsur
Yin atau Yang dipecah menjadi Lima Unsur (Kayu, Api, Tanah, Logam, dan Air) di samping kitaran haiwan. Ini merupakan pengubah yang mempengaruhi sifat-sifat setiap 12 bintang haiwan. Maka itu, setiap bintang haiwan ini bernaung di bawah satu unsur serta satu arah Yin-Yang.

Walaupun diterjemah sebagai 'unusr', namun perkataan xing dalam bahasa Cina membawa erti lebih kurang 'perubahan keadaan dalam kewujudan', 'permutasi' atau 'metamorfosis kewujudan'.  Wolfram Eberhard, A Dictionary of Chinese Symbols, m.s. 93, 105, dan 309, Routledge dan Keegan Paul, London, 1986  Sebenarnya ahli Sinologi masih tercari-cari terjemahan tunggal yang sesuai. Maka, konsepsi Cina bagi 'unsur' agak berbeza berbanding di Barat. Unsur-unsur Barat dilihat sebagai asas kepada jirim. 'Unsur-unsur' Cina pula dilihat sebagai daya atau tenaga yang sentiasa berubah atau bergerak.

Imbangan yin dan yang dan lima unsur dalam pembentukan seseorang banyak mempengaruhi apa yang berfaedah dan berkesan untuknya dari segi Feng Syui, iaitu bentuk Cina bagi ramalan. Ini adalah kerana setiap unsur dihubungkan dengan arah dan musim tertentu, serta jenis qì atau daya hidup yang berbeza.

UnsurKayuApiTanahLogamAir Arah Timur  Selatan  Tengah  Barat  Utara Musim Bunga  Panas  Peralihan musim  Luruh  Sejuk Makhluk mitos Naga Biru Langit ()  Burung Merah Merona ()  Naga Kuning ()  Hairmau Putih ()  Kura-kura Hitam () Planet Musytari  Marikh  Zuhal  Zuhrah  Utarid Warna Hijau Merah Kuning Putih Hitam Organ manusia Hati dan pundi hempedu Sistem peredaran dan jantung Sistem penghadaman, limpa dan perut Sistem pernafasan dan paru-paru Rangka, sistem perkumuhan dan paru-paru Sifat Murah hati, mesra, mayakinkan, bekerjasama, mahu berkembang, idealistik, beretika, ghairah, suka meneroka Dinamik, kemanusiaan, bertenaga, berkobar-kobar, berdaya usaha, suka mengembara, tidak mudah puas hati, berdaya saing, berkemahiran dalam memimpin, kuat, sepenuh jiwa raga, suka jenaka Sabar, ketenteraan, cermat, stabil, boleh dipercayai, rajin, bercita-cita, degil, penuh tenaga, berdisiplin, kuat, lojik, sedia berkhidmat untuk orang lain Tekun, berdikari, keras hati, kuat, kuat, tegas dan bersemangat, berat mulut, memerlukan ruang bersendiri, sofistikated, suka mncari keseronokan, prihatin, menghormati orang lain  Berahsia, menawan, intuitif, belas kasihan, peka, kreatif, fleksibel, patuh, petah, intelek Bintang zodiak naunganHarimau, Arnab, Naga  Ular, Kuda, Kambing  Lembu, Naga, Kambing, Anjing  Kera, Ayam, Anjing  Khinzir, Tikus, Lembu
 Keempat-empat makhluk ini kecuali Naga Kuning merupakan Empat Lambang dalam pemahaman buruj Cina.
 Tanah ialah imbangan pusat segala unsur dan juga boleh memberikan sifat kepada kesemua 12 haiwan.
Kitaran unsur
Doktrin lima fasa ini menghuraikan dua Kitaran Imbangan, iaitu satu kitaran penghasilan (, shēng) dan satu kitaran pemusnahan (, kè).  
Penghasilan
Kayu membuka Api
Api menghasilkan Tanah (abu)
Tanah menyimpan Logam
Logam mengumpul Air
Air menyuburkan Kayu

Pemusnahan
Kayu membelah Tanah
Tanah menyerap Air
Air memadam Api
Api meleburkan Logam
Logam memotong Kayu

Zodiak Cina

Zodiak Cina terdiri daripada 12 bintang haiwan yang setiap satunya melambangkan 12 jenis keperibadian yang berbeza. Berikut adalah 12 haiwan yang setiap satunya ditadbir oleh satu unsur dan satu arah Yin atau Yang.

Tikus (Yang, tigaan pertama, unsur Air).
Lembu (Yin, tigaan kedua, unsur Tanah).
Harimau (Yang, tigaan ketiga, unsur Kayu).
Arnab (Yin, tigaan keempat, unsur Kayu).
Naga (Yang, tigaan pertama, unsur Tanah).
Ular (Yin, tigaan kedua, unsur Api).
Kuda (Yang, tigaan ketiga, unsur Api).
Kambing (Yin, tigaan keempat, unsur Tanah).
Monyet (Yang, tigaan pertama, unsur Logam).
Ayam (Yin, tigaan kedua, unsur Logam).
Anjing (Yang, tigaan ketiga, unsur Tanah).
Khinzir (Yin, tigaan keempat, unsur Air).

Bintang haiwan yang ditetapkan oleh tahun kelahiran anda mewakili pandangan orang lain terhadap anda atau bagaimana anda menampilkan diri. Adalah satu tanggapan salah umum bahawa seseorang cuma ada satu bintang iaitu berdasarkan tahun, walhal juga terdapat bintang yang berasaskan bulan, hari, dan waktu kelahiran. Gabungan lengkap tahun, bulan, hari dan waktu kelahiran ini membentuk 'empat tunggak' astrologi Cina untuk menilik nasib seseorang.

Contohnya, jika anda lahir pada 22 Februari 1988, pukul 2.36 pagi, maka anda lahir pada tahun Naga, bulan Harimau, hari Kambing dan waktu Lembu.

Rujukan

Lihat juga
Kalendar Cina
Tahun Baru Cina

Pautan luar

Bazi Calculator  untuk menghitung empat bintang zodiak kelahiran anda (tahun, bulan, hari dan waktu)

Cina